**Записник бр.28**

Од одржаната 28ма редовна седница на Советот на Општина Зрновци на ден 28.07.2023година во просториите на општина Зрновци со почеток од 10.30часот. На седницата беа присутни 8советници,еден отсутен, Претседателот на Советот, Градоначалникот, Секретарот и записничар.

За работата на седницата Претседателот на Советот на општина Зрновци го предложи следниот дневен ред:

**Дневен Ред:**

1. Усвојување на записникот од 27ма редовна седница
2. Квартален извештај за извршување на Буџетот за второ тромесечие од 01.01 до 30.06.2023година.
3. Одлука за усвојување на годишниот извештај за работењето на ОУ„Синиша Стоилов“ во учебната 2022/2023година
4. Одлука за давање согласност на Годишната програма за работа на ОУ„Синиша Стоилов“- Зрновци за 2023/2024година.
5. Одлука за продолжено работно време на локалите, кафичите, и минимаркетите за време на Илинденските празници 2023година
6. Одлука за одбележување на празникот 2-ри август
7. Одлука за определување на локација за поставување на рингишпил и други детски реквизити за 2-ри август

- Дополнување на Дневен Ред:

. - **8**. Одлука за дополна и проширување на Програмата за градежно земјиште на подрачјето на општина Зрновци

Под точка 1 во програмата да се додадат:

* КО Зрновци КП 3316/2 со површина од 2253метри квадратни, со намена на земјиште за изградба на Дом за стари лица
* КО Зрновци КП 5591/2 со површина од 1007метри квадратни, со намена на земјиште А1- индивидуално домување

**9.**Одлука за дополна и проширување на Програмата за културни манифестации- ИСЕЛЕНИЧКА СРЕДБА НА МАКЕДОНЦИТЕ ВО СТРАНСТВО, по иницијатива на жители на село Видовиште,оваа културна манифестација да прерасне во традиционална, а секоја година да се одржува на почетокот во месец Август

**10.**Формирање на комисија за утврдување на фактичката сосојба и утврдување на штети на земјоделски плантажи и посеви предизвикани од елементарни непогоди(поплави, пожари,град)

**11.**Одлука за исправка на Одлуките на советот на општина Зрновци од 06.12.2022година заведени под број 08- 1108/1. 08- 1109/1, 08-1110/1 во делот на стручната терминологија, терминот УРБАНИСТИЧКИ ПРОЕКТ СО ПЛАН ЗА ПАРЦЕЛАЦИЈАда се замени со терминот УРБАНИСТИЧКИ ПЛАН ЗА СЕЛО СО РАЗРАБОТКА НА БЛОК

**12.**Одлука за одобрување на средства за изработка на УРБАНИСТИЧКИ ПЛАН ЗА СЕЛО СО РАЗРАБОТКА НА БЛОК, предмет на ЈАВЕН ПОВИК,заверен под бр.12-714/1 од 04.07. 2023година и понуда заведена под број 0307-492 од 14. 07. 2023 од оператор ИН-ПУМА ДООЕЛ, Институт за урбанизам, сообраќај и екологија,за вкупна површина 22,26 хектари со финансиска понуда 1 250 971 денари без вклучен ДДВ

**13.**Одлука за давање Согласност за именување на Фудбалски спортски клуб СВЕТЛОСТ ЗРНОВЦИ, со скратен назив ФК СВЕТЛОСТ ЗРНОВЦИ, со седиште во општина Зрновци

– по поднесено барање од Славчо Гиздовски

**14**.Одлука за отсранување на дрвја покрај стамбена зграда за колективно домување во центарот на Зрновци

– По поднесено барање од станарите

**15.**Одлука за давање на согласност на Одлуката на Упраниот одбор на ЈОУДГ „Бисерчиња“ за усвојување на годишниот план за вработување за 2024година

–по доставена Одлука на Управен одбор на ЈОУДГ „Бисерчиња

**16.**Одлука за обезбедување на парична помош за погребални услуги за лицето Велков Венцо во износ до 5.000денари

– по поднесено барање од лицето Велкова Станка

**17.** Разно

**Тек на седницата:**

По читањето на Предлог дневниот ред на седницата, Претседателот на Советот Господинот Виктор Анакиев по иницијатива на Градоначалникот,

Дневниот ред е надополнет со уште девет точки, и како таков е ставен на гласање. Гласаа 8 советници ЗА , еден отсутен, со што е констатирано дека Предлог дневниот ред е усвоен.

**1.** Усвојување на записникот од 27ма редовна седница

- Претседателот на Советот отвори дискусија по првата точка. Претседателот на советот господинот Виктор Анакиев ги праша советниците дали имаат забелешка по записникот од 27ма седница на Советот и бидејки никој не се јави за збор истиот е ставен на гласање. Гласаа 8советници со 8гласа ЗА, еден отсутен констатирано е дека записникот е усвоен.

**2.** Квартален извештај за извршување на Буџетот за второ тромесечие од 01.01 до 30.06.2023година

-Претседателот на Советот Виктор Анакиев отвори дискусија по втората точка.

По оваа точка збор зема Раководителот на Одделението за финансиски прашања, Ленче Илиова која што даде образложение по точката.

Таа изјави дека Кварталниот извештај ни е законска обврска да го доставиме како до Министерството за финансии така и до сите Вас советниците во Советот на општината да ве информираме во врска со реализацијата на веќе планираниот буџет на општината за период од 01.01 до 30.06.2023година.

Вообичаено и стандардно се подготвува на веќе пропишаните обрасци од страна на Министерство за финансии К1,К2,К3.

Во К1 се прикажани на прва страна планираните и реализирани приходи за споменатиот период, додека на втора страна се дадени планираните и реализирани разходи од 01.01 до30.06.2023година.

Во К2 Ви ги доставуваме прегледот на вкупните доспеани а не платени обврски на општината, до 30.06.2023година.

Во вертикалната табела на истиот образец се дадени и разходните конта по кои кога ќе се врши плаќање на споменатите обврски и наведени во самиот образец ќе бидат заврѓени плаќањата.

Додека во К3 извештајот секој пат го пополнуваме податокот за отплатување на кредитот во извештајниот период и доспеаната камата.

На крајот на самиот образец се презентирани колку бил вкупниот долг на општината, пред извештајниот период и колку е сега на крајот на извештајниот период.

* По неа, за збор се јави советникот Виктор Новков кој што постави прашање кое се однесува за обврските према Евроградба Дооел с.Владевци.Во претходниот квартал не беа отужени тие 935,711денари. Тој праша дали сега е поедено некој спор па се веќе отужени или не.
* На неговото прашање одговор даде Градоначалникот на општината, Борчо Коцев кој што изјави дека сите сме запознаени Евроградба Дооел што се работиле во с.Видовиште. Претходно не се водиле тужба со општина Зрновци туку со Агенција за финансиска подршка и рурален развој од каде што се и поголемиот дел на средствата за реновирање на Културниот дом во с.Видовиште.

Откако ја завршуваат таа судска постапка го губат спорот со Агенцијата како инвеститор, ја тужи општината за тие 935,711денари. Судскиот спор се води во Основниот суд во Кочани. Првостепената пресуда е во нивна корист, ангажиравме адвокат и за рочиште. Самата судска постапка е пред жалбена постапка во Апелациониот суд во Штип и ќе реагираме таму правно преку адвокат.Штом веќе имаат изгубено судски спор со Агенцијата за устиот случај нема потреба зошто да води судски спор со нас како општина.

- Повторно прашање постави советникот Виктор Новков, во врска со обврските спрема Агро Леона с.Балван 30.920денари,дали е тоа нова ситуација или веќе се платени тие обврски

- На неговото прашање одговор даде Раководителот на финансиски прашања, Ленче Илиова која што потврди дека тие обврски се веќе платени. По нив Градоначалникот, Борчо Коцев на кратко ги прочита сите обврски кои се платени за извештајниот период од 01.01 до 30.06.2023година. Имено:

|  |  |
| --- | --- |
| - | |
| 41.653 ден се обврски спрема Геодин Гео Скопје, 536.236 ден.се обврски спрема | |
| Центар за развој на Источен плански Регион, 99.120 ден.се обврски спрема Интерпласт Дооел Радовиш, | |
| 600 ден. Се обврски спрема Дикос-Кочани,71.780 денари се обврски спрема Фонтана Ферда с.Зрновци | |
| 59.000 ден. се обврски срема КЈП Водна Кула с.Зрновци,5.302 ден се обврски спрема ЈТД Дени 93 |  |
| с.Зрновци,4.830 ден се обврски спрема ТП Стоименчо-100 именче с. Мородвис, 5.900 ден се обврски | |
| Дооел Нико Сар с.Зрновци, 32.360 ден се обврски спрема ДБ Интернационал Шпед с. Зрновци, |  |
| 30.920 ден се обврски спрема Агро Леона с.Балван, 30.310 де. Се обврски спрема Филаделфија Кочани | |
| 10.840 ден се обврски спрема Вендинг Ко-Кочани, 6.790 ден се обврски спрема Пронто-Кочани, |  |
| 5.501 де. Се обврски спрема Дади Компани-с.Јакимово, 18.000 ден.се обврски спрема Тасим Компанија | |
| 7.708 ден. Се обврски спрема Еуро Петрол с.Чешиново, 6.500 ден се обврски спрема Рио Трејд с.Зрновци, | |
| 3.600 ден се спрема Аген.за катастар на недвижности, 10.000 ден се спрема ТВ канал.8-Кочани, |  |
| 20.860 де. се спрема ЗЕЛС Скопје,15.000 ден се спрема ЈП Службен весник-Скопје, 35.200 ден се |  |
| обврски спрема Облешевка АДБ , , 2.600 ден се спрема |  |
| Центар за јавно Здравје-Кочани, |  |

Потоа за збор се јави советникот Сашко Јакимов кој што постави прашање во врска со обврските спрема Облешевка Адв 35.200 ден, за што се наменети односно за каква цел се наменети тие обврски.

-На неговото прашање одговор даде Раководителот на финансиски прашања Ленче Илиoва, која што кажа дека во Јавните финансии доколку ги следите многу јасно и убаво пишува што плаќаме како општина и за што се тие обврски.На неговото прашање одговор даде и Градоначалникот на општината, Борчо Коцев кој што изјави дека тоа се обврски наменети за Ѓурѓовденските денови каде што имаше делегации и гости од цела Југославија , за организацијата на таа манифестација.

Претседателот на Советот, господин Виктор Анакиев ги праша присутните советници дали има некој прашање, или забелешка и бидејќи немаше никој пријавен за дискусија . Кварталниот извештај беше ставен на гласање. Гласаа осум советници со осум гласа ЗА. Еден отсутен.Беше констатирано дека Кварталниот извештај е Усвоен.

**3**. Одлука за усвојување на годишниот извештај за работењето на ОУ„Синиша Стоилов“ во учебната 2022/2023година

Претседателот на Советот Виктор Анакиев отвори дискусија по третата точка.

По оваа точка збор зеде Директорката на ОУ „Синиша Стоилов“, Слаџана Гаврилова Која што изјави дека Годишниот извештај за работа на училиштето за 2022/2023година е реализиран според подрачја опфатени од дејноста на училиштето . Започна воспитно образовна дејност на први септември со 17 паралелки во одделенска настава и 8паралелки во Предметна настава. Вкупно запишани на први септември се 162ученика во текот на на учебната година десет ученика се отпишани.

Во целиот тој извештај е објаснета целата работа,секој месец во училиштето. Општиот Годишен успех на учениците на крајот на учебната 2022/2023година изгледа вака, имено:

* I, II, III одделение се описно оценети сите ученици вкупно 51ученик, -IV V Viодделение добиваат бројчана оценка на крајот на учебната година и нивниот просек е 4.24 4.26 и 4.24. VII- 4, VIII- 4,36 IX – 4,40, и на ниво на училиште до деветто одделение сите бројчани оценки со просек од 4,27.
* На ниво на училиште изостаноци - 1861 оправдан,и 189неоправдани

, Претседателот на советот ги праша присутните советници дали има некој друг прашање или забелешка и бидејќи никој друг не се јави за збор. Одлуката беше ставена на усвојување. Гласаа 8советници со 8гласа ЗА, еден отсутен. Беше констатирано дека одлуката е усвоена.

**4.** Одлука за давање согласност на Годишната програма за работа на ОУ„Синиша Стоилов“- Зрновци за 2023/2024година.

Претседателот на Советот Виктор Анакиев отвори дискусија по четвртата точка.

-Збор зеде Директорката на ОУ „Синиша Стоилов“, Слаџана Гаврилова која што даде искажување по оваа точка.

Таа изјави дека Новогодишната програма ќе добива дополнување и изменување бидејќи дел од Анексите кој што треба да се додадат зависат од август и распределбата на часовите на сите наставници, со тоа што имаме настсвници кои надополнуваат и во други училишта. Во годишната програма иста и како и минатата година бидејќи таа се изготвува на база на програмата за развој на училиштето и самоевалуација која што треба да се направи, догодина во мај 2024година и од тоа зависи новата визија, новата мисија и проекти што сакаме да ги вклучиме односно сите овие четири години кој што сме ги имале сработено правиме самоевалуација ги бараме минусите па ги подобруваме со новата програма. Годишната програма содржи основни информации за училиштето,бројот на учениците, сите вработени вкупно 34со стаж, начинот на кој ќе се спроведат обуките на наставниците кој што следуваати натпреварите,и екскурзиите на учениците,сето тоа ќе претрпи измена најдоцна до 11септември, и истата програма ќе добие Анекс.

-По искажувањето на Директорката прашање постави советникот Виктор Новков, кој што се однесува со бројот на ново запишани првоодделенчиња и колку изнесува нивниот број оваа учебна година.- По што директорката на училиштето одговори дека бројот на новозапишани првоодделенци е идентичен со минатогодишниот односно – 13 првоодделенци.

-Претседателот на советот господинот Виктор Анакиев праша дали има некој друг за дисусија и бидејќи никој немаше пријавено, одлуката беше ставена на гласање. Гласаа 8советници со 8гласа ЗА, еден отсутни. Беше констатирано дека одлуката е усвоена.

**5.** Одлука за продолжено работно време на локалите, кафичите, и минимаркетите за време на Илинденските празници 2023година

Претседателот на Советот Виктор Анакиев отвори претрес по петатта точка. кој што изјави дека секоја година ја донесуваме оваа одлука, минатата година ја донесовме истата одлука. Првата вечер обично 01август спрема 2ри работното време на локалите и кафичите до 03часот наутро, и втората вечер до 02часот наутро. Нема потреба оваа одлука да претрпува измени и оваа година.

Претседателот на советот праша дали има некој друг за збор и бидејќи Никој од присутните немаше пријавен за дискусија по оваа точка, одлуката беше ставена на усвојување.Гласаа 8советници со 8гласа ЗА,. еден отсутен. Беше констатирано дека одлуката е усвоена.

**6.** Одлука за одбележување на празникот 2-ри август

Претседателот на Советот на општината, Виктор Анакиев отвори дискусија по шестата точка. кој што даде објаснување дека ова е предлог одлука за одбележување на празникот 2ри август. Програмата ќе се одвива по следниот редослед, Имено:

* На 01.08.2023година полагање на свежо цвеќе во 12часот на споменикот на паднатите борци и мост „Капетан Синиша Стоилов„

Претседателот на советот праша дали има некој друг за збор бидејќи Никој од присутните не се јави за збор по оваа точка Одлуката беше ставена на усвојување .

Гласаа сите 8советници со 8гласа ЗА.еден отсутен. Констатирано е дека Одлуката е усвоена.

**7.** Одлука за определување на локација за поставување на рингишпил и други детски реквизити за 2-ри август

Претседателот на Советот, Виктор Анакиев отвори дискусија по седмата точка. Претседателот,на кратко ја прочита предлог одлуката, Имено:

* Член 1 поставување на рингишпил на 2ри август да се користат следните локации: - користење на просторот пред фудбал игралиштето во општина Зрновци и тоа по 5000денари дневно,
* Поставување на детски реквизити, возчиња, да се користи просторот пред киното. За користење на просторот пред киното за поставување на детски реквизити по 1000денари за двата дена.
* - поставување на тезги, сергии по 50денари од метар квадратен на ден. Тезгите и сергиите да го користат просторот помеѓу продавниците кај Душко Гаврилов и оградата на амбулантата во општина Зрновци.
* Член 2,за спроведување на оваа одлука се задолжува КЈП„Водна Кула“ Зрновци
* - Член 3, Одлуката влегува во сила со денот на донесувањето

-По неговото искажување, збор зеде Градоначалникот на општина Зрновци, Г-дин Борчо Коцев кој што изјави, односно предложи просторот пред киното наменето за поставување на детски реквизити по повод 2ри Август да се остави како паркинг простор, а наместо таа локација, поставувањето на детските реквизити да биде на местото пред Тера маркетот на плоштадот во општина Зрновци.

Претседателот на Советот, Виктор Анакиев, Ги праша присутните дали има некој некаква забелешка или прашање во врска со точката, и бидејќи немаше никој пријавен за дискусија одлуката беше ставена на усвојување. Гласаа осум советници со осум гласа ЗА. еден отсутен. Беше констатирано дека Одлуката е усвоена.

**8.**  Одлука за дополна и проширување на Програмата за градежно земјиште на подрачјето на општина Зрновци

Под точка 1 во програмата да се додадат:

* КО Зрновци КП 3316/2 со површина од 2253метри квадратни, со намена на земјиште за изградба на Дом за стари лица
* КО Зрновци КП 5591/2 со површина од 1007метри квадратни, со намена на земјиште А1- индивидуално домување

Претседателот на советот, Виктор Анакиев отвори дискусија по осмата точка.

-Збор зеде Градоначалникот Борчо Коцев кој изјави дека во самата програма која што ја имаме донесено за уредување на градежно земјиште на подрачје на општина Зрновци за 2023година е вметнато, во зависност од финансиската можност со оваа програма може да се дополни со активности кои ќе се превземаат во текот на 2023година. Тука се предвидени плацевите односно градежните парцели на кој се направи парцелации „Дарсокак “ , „Седорек“. Парцела 5728/14 зона за малостопанство 5584/10 овде да се дополни програмата со споменатите катастерски парцели за да може општината да врши продажба на истите. Целата постапка што ја водевме за парцелација и за уредување на градежните парцели е при крај. А Во текот на наредната недела општината ќе изврши Јавна објава за продажба на тие парцели.

По искажувањето на Градоначалникот, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .

Гласаа сите 8советници со 8гласа ЗА.еден отсутен. Констатирано е дека Одлуката е усвоена

**9.** Одлука за дополна и проширување на Програмата за културни манифестации- ИСЕЛЕНИЧКА СРЕДБА НА МАКЕДОНЦИТЕ ВО СТРАНСТВО, по иницијатива на жители на село Видовиште,оваа културна манифестација да прерасне во традиционална, а секоја година да се одржува на почетокот во месец Август

Претседателот на Советот Виктор Анакиев отвори дискусија по деветата точка.

-По оваа точка Збор зеде Градоначалникот на општина Зрновци Борчо Коцев,кој што даде кратко образложение.

Тој изјави дека во самата програма за 2023година наведени се одбележување на 2ри Август, 8ми ноември денот на општината, одбележување на празникот „св.Троица“, „св Климент Охридски“, свечени концерти, одржување на панаѓури два пати во годината и одбележување на Ѓурѓовден. На иницијатива на дел од иселениците од с.Видовиште првично беше направена објава на социалните мрежи, не беше познато кој е точно организаторот. Му соопштивма на Секретарот на општината да им пренесе на тие лица дека при организирање на такви манифестации на јавна површина или дел што е објект на општината тие опганизатори треба да поднесат барање до Општината. Тогаш општината ќе има должност да ги изести МВР, Брза помош итн. По тоа имавме комуникација со наш сограѓанин иселеник од с.Видовиште Сашко Стојчев и тој побара од мене доколку има разположение и општината идејата им е таа традиција да прерасне во културна манифестација секоја година да се одржува на почетокот на месец Август, прва или втора недела. Му беше кажано дека предлогот ќе биде ставен како точка на Дневен ред на Советот на општината да се направи проширување на таа програма и на тој начин да се збогати. За оваа година од нивна страна е ангажиран и обезбеден пејач за 8ми август, доколку ние стигнеме како општина да обезбедиме играорна група или со материјално технички средства да се дообезбеди настанот.

По искажувањето на градоначалникот,Претседателот на советот, господин Виктор Анакиев праша дали има некој друг за збор и бидејќи никој не се јави за дискусија одлуката беше ставена за усвојување. Гласаа 8‘советници со 8Гласа ЗА. еден отсутен. Констатирано е дека одлуката е усвоена.

. .

**10.**  Формирање на комисија за утврдување на фактичката сосојба и утврдување на штети на земјоделски плантажи и посеви предизвикани од елементарни непогоди(поплави, пожари,град)

Претседателот на Советот Виктор Анакиев отвори дискусија по десетата точка.

* Градоначалникот Борчо Коцев се јави за збор и даде кратко образложение. Тој изјави дека по невремето што го зафати овој регион и реакцијата од страна на земјоделците се обратиле до подрачната единица во земјоделие. Некои од нив кој што претрпеле значително поголеми штети од невремето на поголеми површини. Од Министерството за земјоделие им било укажано дека утврдување на фактичката состојба и проценката на штети, за таа цел општината треба да формира своја комисија, дека тие нивна комисија нема да испраќаат на терен. Верификацијата на мандатите на таа комисија треба советот да го утврди. За проценка на штети ќе формираме комисија , членови на Советот, односно Комисијата за земјоделие. Но тие лице не се стучни во таа област за да јапреценат фактичката состојба на штети. Од таа причини ќе се формира комисија од стручни лица земјоделски инженери конкретно за таа цел. Целата таа документација која што ќе пристигнува, ќе се препраќа до Министерството за земјоделие и средства да исплата ќе бидат црпени од таму по примерот од 2018година. За таа цел во таа Комисија за преценка на фактичката состојба ги назначуваме Добре Андов, Роберт Митев и двајцата дипломирани земјоделски инженери, Виктор Анакиев, Виктор Новков и Методи Николов.
* По искажувањето на Градоначалникот, Претседателот на Советот Виктор Анакиев праша дали има некој забелешка или прашање по оваа точка и бидејќи никој не се јави за дискусија, Одлуката беше ставена на усвојување .Гласаа 8советници со 8гласа ЗА. Констатирано е дека Одлуката е усвоена

**11.**  Одлука за исправка на Одлуките на советот на општина Зрновци од 06.12.2022година заведени под број 08- 1108/1. 08- 1109/1, 08-1110/1 во делот на стручната терминологија, терминот УРБАНИСТИЧКИ ПРОЕКТ СО ПЛАН ЗА ПАРЦЕЛАЦИЈАда се замени со терминот УРБАНИСТИЧКИ ПЛАН ЗА СЕЛО СО РАЗРАБОТКА НА БЛОК

-Претседателот на Советот, господин Виктор Анакиев отвори дискусија по единаесетата точка. Збор зема Градоначалникот, Борчо Коцев кој што изјави дека целта е иста. Во самат одлука по примерот претходно терминот си стои „Урбанистички план за парцелација“ Нашата комисија за урбанизам Вера, Владо Методи и двајца претставници од Министерството за транспорт и врски во координација со Министерството за транспорт, наложено е терминолошки наместо„Урбанистички проект со план за парцелација“ да се замени со „Урбанистички планза село со разработка на блок“. Ова е со нови измени на Закон за урбанизам и просторно планирање, постапка која што е поекономична и пократковременска.

,Претседателот на Советот праша дали има некој друг за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 8советници со 8гласа ЗА. еден отсутен.Констатирано е дека Одлуката е усвоена.

**12.** Одлука за одобрување на средства за изработка на УРБАНИСТИЧКИ ПЛАН ЗА СЕЛО СО РАЗРАБОТКА НА БЛОК, предмет на ЈАВЕН ПОВИК,заверен под бр.12-714/1 од 04.07. 2023година и понуда заведена под број 0307-492 од 14. 07. 2023 од оператор ИН-ПУМА ДООЕЛ, Институт за урбанизам, сообраќај и екологија,за вкупна површина 22,26 хектари со финансиска понуда 1 250 971 денари без вклучен ДДВ

Претседателот на Советот Виктор Анакиев отвори дискусија по точка дванаесет.

- По оваа точка збор зема Градоначалникот, Борчо Коцев кој што изјави дека веќе шест месеци се соочивме со многу измени во Законот за урбанизам и просторно планирање, Службата работеше на тој повик, тоа е паралелен електронски систем, преку него се врши аплицирањето, не е биро за јавни набавки а целта е истата. Односно избор на правно лице, оператор кој што ќе врши разработка на блокови на тие парцели.Комисијата пред некој ден ни беше во посета, на јавниот повик понуда доставено има само едно правно лице „ИН- ПУМА ДООЕЛ“Скопје и за вкупната површина за тие блокови што се наведени 22, 26хектари нивната понуда е 1.250.000,00 денари. Комисијата има донесено одлука дека ја има прифатено понудата.

- Претседателот на Советот, Виктор Анакиев ги праша присутните советници дали има некој друг прашање под точка дванаесет и бидејќи немаше пријавено за збор, Одлуката е ставена на гласање. Гласаа 8советници со 8гласа ЗА. еден отсутен.Констатирано е дека Одлуката е усвоена.

**13.** Одлука за давање Согласност за именување на Фудбалски спортски клуб СВЕТЛОСТ ЗРНОВЦИ, со скратен назив ФК СВЕТЛОСТ ЗРНОВЦИ, со седиште во општина Зрновци

– по поднесено барање од Славчо Гиздовски

Претседателот на Советот Виктор Анакиев отвори дискусија по точка. Претседателот, на кратко го прочита барањето од лицето Славчо Гиздовски за формирање на ФК.

* По него збор зема Градоначалникот на општина Зрновци, г-дин Борчо Коцев кој што изјави дека ова спортско здружение ќе има за задача за организирање на учество во соработка со ФФМ. Целта е да дејствува на територијата на општина Зрновци, да започнеме некои инвестиции, согласно одлука на Совет и наша можност да се среди и тоа игралиште таму и на еден начин да заживее спортот. Тоа е барање на сите жители на општина Зрновци.
* - По искажувањето на Градоначалникот, прашање постави советникот Виктор Новков околу финансиската конструкција, дали сите трошоци ќе ги сноси општината околу регистрирањето на клубот и за понатамошното работење.
* На неговото прашање одговори Градоначалникот, Борчо Коцев кој што изјави дека ова е само првично барање, Треба прво Советот да даде согласност за формирање. Ова е потребно да послужи пред Централен регистар за самата регистрација на тој клуб.

Претседателот на Советот , г-дин Виктор Анакиев праша дали има некој друг за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 8советници со 8гласа ЗА. еден отсутен.Констатирано е дека Одлуката е усвоена

**14.** Одлука за отсранување на дрвја покрај стамбена зграда за колективно домување во центарот на Зрновци

– По поднесено барање од станарите

Претседателот на Советот Виктор Анакиев отвори дискусија по четиринаесетта точка. Тој на кратко го прочита барањето на станарите. Претседателот на Советот, Виктор Анакиев, Ги праша присутните дали има некој некаква забелешка или прашање во врска со точката, и бидејќи немаше никој пријавен за дискусија одлуката беше ставена на усвојување. Гласаа осум советници со осум гласа ЗА. еден отсутен. Беше констатирано дека Одлуката е усвоена.

.**15.** Одлука за давање на согласност на Одлуката на Упраниот одбор на ЈОУДГ „Бисерчиња“ за усвојување на годишниот план за вработување за 2024година

–по доставена Одлука на Управен одбор на ЈОУДГ „Бисерчиња

Претседателот на советот, Виктор Анакиев отвори дискусија по петнаесетта точка. По оваа точка збор зеде Директорката на ЈОУДГ„Бисерчиња“-Зрновци ,  Верица Савева, која што даде кратко искажување. Таа изјави дека на седница на ден 20.07.2023година е донесена одлука за усвојување на годишниот план за вработување за 2024година. Во годишниот план за 2024година состојба за тековна година изгледа вака, Имено: моментално има вработени тројца, планирани нови вработувања во тековната година до 31.12.2023година е планирано уште едно лице.

-планирано движења на кадарот за следната година- нема

-планирано испразнување на работни места-нема

-Планирано испразнување на работни места преку пензионирање и најавени заминувања-нема

-Планирано нови вработувања во следната година- едно вработување, раб.место-готвач

Претседателот на Советот , г-дин Виктор Анакиев праша дали има некој друг за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 8советници со 8гласа ЗА. еден отсутен.Констатирано е дека Одлуката е усвоена

**16.** Одлука за обезбедување на парична помош за погребални услуги за лицето Велков Венцо во износ до 5.000денари

– по поднесено барање од лицето Велкова Станка

Претседателот на советот, г-дин Виктор Анакиев отвори дискусија по шеснаесетта точка. Тој на кратко го прочита барањето поднесено од лицето Велкова Станка за обезбедување на финансиска помош.

Претседателот на Советот , праша дали има некој за збор или прашање и бидејќи Никој од присутните не се јави за дискусија по оваа точка, Одлуката е ставена на гласање. Гласаа 8советници со 8гласа ЗА. еден отсутен.Констатирано е дека Одлуката е усвоена

**17.** – Разно

Претседателот на советот, г-дин Виктор Анакиев отвори дискусија по точка Разно.

- Претседателот,Виктор Анакиев ги праша присутните советници дали има некој друг прашање,дискусија или забелешка под точка Разно и бидејќи немаше пријавено за збор, беше Констатирано дека предлог Дневниот ред е исцрпен и седницата беше затворена.

Седницата заврши во 11.50 часот

Записничар: Совет на Општина Зрновци

Емилија Спанчевска Претседател

Виктор Анакиев